שמלות כלה - TAMARA | שמלות כלה 2019 ◄ קולקציות שמלות כלה ◄ שמלות כלה - קולקציה "פיית היער"
קולקציית שמלות כלה “פיית היער” – התרגשות וחגיגה של רומנטיקה משכרת, עדינות קסומה, ניחוח כפרי איטלקי עם נגיעות נוסטלגיה במיטב בדים איכותיים, תחרה, רקמות, גזרות אהובות, נוחות ומחמיאות, ועם המון אהבה ומקצועיות.
עם בוא האביב עולה קולקציה 2015 של TAMARA שעוצבה בהשראת הטבע, ההרמוניה והניואנסים של הנוף הכפרי וצולמה ביער הקסום של מבואות ירושלים, בסביבה הכי טבעית לדגמים החדשים המתאפיינים בקווים רכים ורומנטיים.
העיצובים של תמרה מזוהים לאורך השנים בקווים נקיים וקלאסיים, בסגנון ייחודי שהוא על-זמני – בקולקציה 2015 הקווים הקלאסיים מקבלים מגע עדין של רכות ורומנטיקה. בקולקציה החדשה של תמרה הרכות מדברת – בבחירת הבדים, בשילובים ביניהם, בגזירה ובגיזרה.
השמלות מעוצבות בסגנון זורם ומחבק, סגנון שיש בו הרבה תנועה, סגנון שמחמיא לגוף באופן מושלם, ובאותה מידה גם נוח וקליל. אני רואה בקולקציה חגיגה של נשיות אמתית. הכלות שלי הן תמיד חלק מההשראה לקולקציה. אני מקשיבה להן ואני שומעת את הרצון להיות טבעית לצד אצילית, להיות מושלמת אך שגם יהיה נוח, להיות סקסית אך במידה. הקולקציה הזו מבטאת בעיני בדיוק את זה- נשיות סקסית מאופקת, מחמיאה, ייחודית ונוחה. שמלה שמאפשרת לכלה לבטא ולהקרין את האישיות שלה.
ניתן למצוא בדגמים של קולקציה 2015 קונטרסטים מעניינים ומסקרנים– הקונטרסטים באים לידי ביטוי בשילובים בין טקסטורות, בין רך למפוסל, בין מוקפד לנונשאלנטי. הקולקציה החדשה מתאפיינת בשמלות עם הרבה עבודת יד, בחריזות, שכבות ואפליקציות וניתן למצוא בה קווים מעניינים בחיתוך המחשופים, בעיקר בגב, לצד בדים רכים ונשפכים העוטפים את הגוף וזורמים איתו.
אני רוצה להודות לצוות הנפלא שבזכותו יוצאת הקולקציה הזו לאור- כולם השקיעו באהבה את הידע והמקצועיות שהובילה לתוצאה הנפלאה: אלה אוזן – צלמת שהיא אמנית אמיתית, פטריק עובד המוכשר- איפור ושיער, איה עיצוב בפרחים, ואפרת קסוטו ודניאל קלר על התכשיטים. תודה מיוחדת לנטשה, יד ימיני וחברתי הטובה ולכל צוות התופרות בסטודיו שבלעדיהן כל זה לא היה קורה.
אני רוצה להקדיש את הקולקציה הזו לאבא שלי, שהלך מאיתנה השנה.
אני נרגשת לספר לכן שצילומי הקולקציה 2015 כבר מאחורי, והיה פשוט תענוג! גם לצלם בטבע זו חוויה שהיא אחרת לגמרי, והיער הנפלא שסיפקה לנו החווה האורגנית טור-סיני בעמק הארזים שבמבואות ירושלים היה יער מהאגדות.
יום צילום הקולקציה החדשה זה תמיד יום הכי מרגש, הכי מלחיץ, הכי כיפי, הכי הכל. אני כבר לא יכולה לחכות לשתף עם כולם את התמונות – אז בינתיים – קבלו הצצה אל מאחורי הקלעים של היום הנהדר הזה שגם השמש האירה בו פנים.